เมื่อก่อนสมัยม.ต้น ตั้งใจมาก เรียนเก่ง วางเเผน ลำดับชีวิตเก่ง คิดวิเคราะห์ได้ มีอยู่ช่วงนึงน่าจะม.3ขึ้นม.4ช่วงโควิดปิดเทอมติดประมาณ6เดือน พอปิด6เดือนก็ไม่ได้ทำอะไร เอาเเต่อยู่ในห้องตื่นมานอนกินนอน จนรู้สึกสมองว่างโล่ง ไม่มีอะไร จากที่ไม่กลัวการสอบมั่นใจมาก กลายเป็นว่าร้องหน้าห้องสอบทุกรอบก่อนเข้าห้องสอบ พอเริ่มใช้ชีวิตปกติก็รู้สึก คิดวิเคราะห์ไม่ได้ เรียงลำดับความสำคัญอะไรไม่ได้ ไม่จริงจังกับอะไรเลย ปล่อยชีวิตใช้ไปวันๆ บังคับตัวเองไม่ค่อยได้ เหนื่อยพยายามจะกลับมาตั้งใจให้เหมือนเเต่ทำไม่ได้ อยากรู้ว่าเข้าข่ายซึมเศร้าหรือพอจะมีวิธีให้กลับมามีสมาธิ สติ แบบปกติ จริงจังได้ไหม
สวัสดีค่ะ อาการสมองโล่ง ขาดความมั่นใจ คิดวิเคราะห์ต่างๆไม่ได้ตามปกติ เหนื่อยหน่ายชีวิตนั้น อาจจะเข้าข่าย ภาวะซึมเศร้า โรคซึมเศร้า หรือการเปลี่ยนแปลงทางอารมณ์ไปอย่างผิดปกติจากเหตุการณ์หรือการเปลี่ยนแปลงต่างๆในชีวิตการที่ไม่ได้ออกไปไหน ต้องอยู่ในที่ที่เดียวนานๆ อาจทำให้เกิดความหดหู่ได้ในบางคน และใช้เวลาซักพักกว่าจะปรับตัวกลับไปใช้ชีวิตนอกบ้านได้ตามปกติโดยการวินิจฉัยว่าเป็นโรคซึมเศร้านั้นคือจะมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมได้หากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นดูอีกครั้งว่าเข้าข่ายโรคจิตเวชใดๆได้หรือไม่ ในเบื้องต้นพยายามปรับตัว ทำใจให้สบาย หากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความไม่สบายใจหรือกังวลใจที่อาจมีอยู่